Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: 2006. évi LVII. törvény (a továbbiakban: Ksztv.) 2. § (1) bekezdés c), g)-i)
Paragraph Index: 3864

e) A szolgálati feladatok ellátásához kapcsolódóan a büntetés-végrehajtás szervezete kivételével a miniszter irányítása vagy felügyelete alá tartozó rendvédelmi szervek tekintetében szervezi, felügyeli, koordinálja a fegyverzeti és rendészettechnikai, a szárazföldi, vízi- és légi jármű, a ruházati szakterület műszaki fejlesztési, valamint az irodagépekkel, illetve ügyviteltechnikai eszközökkel való ellátás feladatait, ezen belül: ea) irányítja és koordinálja az e pont hatálya alá tartozó szervek által használatra tervezett termékek és tárgyi eszközök rendszeresítését szolgáló eljárást, valamint rendszerből való kivonásukat; eb) véleményezi az e pont hatálya alá tartozó önálló szervek javaslatait, véleményezi, összehívja és irányítja a rendszeresítési (használatból való kivonási) bizottság munkáját, az előkészített okmányokat döntésre felterjeszti; végzi a rendszerből való kivonással járó feladatokat; ec) közreműködik a vagyontárgyak használatból való kivonásának és értékesítésének előkészítésében; ed) az önálló szervek technikai ellátásával kapcsolatos fegyverzeti anyag, vegyivédelmi és jármű eszköztervezésekhez a feladatokhoz igazodóan egységes alapellátási- és utánpótlási normaajánlásokat dolgoz ki; értékeli és elemzi a szervek által elkészített és felterjesztett eszközszükségleti táblázatok (ÉSZT) adatait, amelyek alapján tervezi a hadi- és rendészettechnikai eszközök központi forgótartalékának költségeit;

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes